Kuusamon suurpetokeskuksessa asuvan Juuso-karhun näyttely avattiin Tampere-talossa tiistaina.

Antti Eintola / Yle

Näyttelyssä on esillä parikymmentä Juuson teosta. Esillä on alkuperäisiä teoksia, akvarelleja ja vedoksia.

Antti Eintola / Yle

Itse taiteilija on vielä talviunilla, mutta häntä edusti Pasi Jäntti suurpetokeskuksesta.

– Satoja töitä menee rikki, sillä niitä ei ehditä pelastaa Juuson kynsistä, sanoo Jäntti ja hymyilee.

Antti Eintola / Yle

– Joskus Juuso haluaisi makeaa hunajaa, marjoja tai hedelmiä inspiraatioksi, tulkitsee Jäntti.

Juuso-karhu on tunnettu taiteestaan. Pasi Jäntti

– Joskus taas Juuso menee pöydälle ja odottaa siinä, että nyt maalausvehkeet tänne. Nyt on inspis päällä, pitäis päästä töihin! Jäntti sanoo.

Tampere-talon näyttelyssä on lisäksi esillä Juusosta kuvia ja videoita, joissa se esiintyy yhdessä isäntänsä Sulo Karjalaisen kanssa.

Antti Eintola / Yle

Avajaisissa paljastettiin myös Juuson syksyllä tekemä teos nimeltä Ystävyys.

Teos huutokaupataan ja tuotto menee Tampereen yliopistollisen sairaalan nuorisopsykiatrian poliklinikalle. Alun perin Juuso alkoi tehdä taidetta, sillä suurpetokeskus tarvitsi rahaa.

Antti Eintola / Yle

Antti Eintola / Yle

Näyttely on avoinna 1. maaliskuuta asti.

Lue lisää:

Juuso-karhu ja Sulo Karjalainen ikuistettiin patsaaksi Kuusamossa

IS: Juuso-karhun yllätyspennut saivat nimet – Katso video leikkisistä karhunpennuista